ZMLUVA O DIELO 

                             uzavretá podľa § 536 a nasl. Obchodného zákonníka    
                          medzi

Objednávateľom:	Obec Kalša
V zastúpení:		Bc. Gabriela Ivaňáková, starostka obce
so sídlom:		Obecný úrad Kalša 128, 044 18 Kalša
bankové spojenie:		Dexia banka Košice, 0469283001/5600
IČO:		00324272
DIČ:		2021236019
tel. č.:		055/6966878
e-mail:		ocukalsa@mail.t-com.sk

a

Zhotoviteľom:		ASHA, s.r.o.	
V zastúpení:		Stanislava UŠÁKOVÁ – konateľka spoločnosti	
so sídlom:		Košice, Kavečianska cesta 41	
bankové spojenie: 	ČSOB, a.s.
číslo účtu:		4007458928/7500
IČO:		36 603 147
IČ DPH:		SK2022132695
tel. č.:		0905 134 301
e-mail:		asha@asha.sk

Preambula
     Zmluvné strany uzatvárajú túto zmluvu s vedomím, že objednávateľ bude na úhradu ceny za predmet tejto zmluvy o dielo čerpať finančné prostriedky z príslušných fondov Európskej únie. Z vyššie uvedeného dôvodu zhotoviteľ vyhlasuje, že bude realizovať dielo, tak aby splnil všetky kritériá potrebné na to, aby čerpanie finančných prostriedkov zo strany objednávateľa nebolo zmarené konaním, resp. nekonaním zhotoviteľa.
                                                        I. Predmet plnenia
1.	Zhotoviteľ sa zaväzuje zhotoviť pre objednávateľa dielo: ,,Modernizácia športového areálu SO – 01 Oplotenie športového areálu", podľa projektovej dokumentácie vypracovanej p. Ing. Ruskovou. Súčasťou predmetu plnenia je porealizačné zameranie diela a osadenie informačnej tabule.  Zhotoviteľ sa zaväzuje zhotoviť dielo vo vlastnom mene a na vlastnú zodpovednosť.
2. Objednávateľ sa zaväzuje toto dielo prevziať a zaplatiť za zhotovenie diela zmluvnú
    cenu podľa čl. II. tejto zmluvy.
II. Cena
   Zhotoviteľ zhotoví celé dielo v rozsahu, kvalite a lehotách podľa tejto zmluvy. Dohodnutá zmluvná cena za zhotovenie diela je stanovená ako pevná cena a činí:
cena bez DPH:		DPH				Cena s DPH
25 878,12 EUR	5 175,62 EUR	31 053,74 EUR
III.
Čas plnenia
1.  Zhotoviteľ sa zaväzuje zhotoviť dielo v dohodnutom čase: do 12 mesiacov od odovzdania  staveniska. Právoplatné stavebné povolenie objednávateľ odovzdá zhotoviteľovi do troch dní od podpísania  zmluvy o dielo. Stavenisko vymedzené projektom odovzdá objednávateľ do 7 dní po podpísaní zmluvy  o dielo.
2.  V prípade omeškania objednávateľa s odovzdaním stavebného povolenia, alebo staveniska v
dohodnutých termínoch nie je zhotoviteľ v omeškaní so splnením svojho záväzku.

IV.
Miesto zhotovenia diela
   Miestom zhotovenia diela je: Obec Kalša – areál futbalového ihriska, parc.č. 509/4-8, 509/11.

V.
Vlastnícke právo na zhotovovanú vec a nebezpečenstvo škody na nej
   Vlastníkom zhotovovanej veci je objednávateľ, pričom zhotoviteľ znáša  nebezpečenstvo škody na diele počas celej doby realizácie diela.
VI.
Zodpovednosť za chyby
1.  Zhotoviteľ zodpovedá za chyby v zmysle § 560 a nasl. Obchodného zákonníka.
2. Zhotoviteľ preberá záruku za akosť diela v zmysle § 563 ods.2, resp. § 429 až § 431
    Obchodného zákonníka. Dielo bude počas 60 mesiacov spôsobilé na zmluvný účel a  zachová si  
    počas tejto lehoty dohodnuté vlastnosti. 
3. Záručná doba sa nevzťahuje na krádež a vandalizmus.
VII.
Platobné podmienky
1.  Objednávateľ je povinný zaplatiť zhotoviteľovi cenu diela po jeho riadnom zhotovení,
     odovzdaní a prevzatí po dokončení celého diela bez závad a nedorobkov.
2.	Zmluvné strany sa dohodli na úhrade faktúry do 90 dní po tom, ako objednávateľ dostane od 
     Zhotoviteľa  riadne vyúčtovanie ceny,  ktoré je zhotoviteľ oprávnený predložiť objednávateľovi po 
     protokolárnom odovzdaní diela.
3.	Zhotoviteľ sa zaväzuje dodržať pokyny poskytnuté objednávateľom, resp. treťou osobou, 
     ktorú určí objednávateľ na poskytovanie pokynov o vyhotovení vyúčtovania ceny.

VIII.
Záväzky objednávateľa  podmieňujúce plnenie zhotoviteľa
     Objednávateľ sa zaväzuje odovzdať protokolárne zhotoviteľovi stavenisko, a to v stave 
zodpovedajúcom projektovým podmienkam, bez nárokov tretích osôb, v termíne do 7 dní od podpísania zmluvy o dielo.

IX.
Odovzdanie a prevzatie diela
1.	Po zhotovení diela vyzve zhotoviteľ objednávateľa písomne 7 dní vopred na jeho  
    odovzdanie a prevzatie v mieste plnenia.
2.	O priebehu a výsledku odovzdávacieho konania, ktorého súčasťou je úspešné vykonanie 
     dojednaných skúšok, príslušné atesty, revízne správy, fotodokumentácia, atď., spíšu 
     zmluvné strany zápisnicu, v závere ktorej objednávateľ výslovne uvedie, či dielo preberá 
     alebo nepreberá.
3. Chyby diela zrejmé už pri jeho preberaní musí objednávateľ reklamovať už v zápisnici o 
       prevzatí.
4.	Zhotoviteľ je povinný pri odovzdávaní diela odovzdať potrebné dokumenty, ktoré sú  
     potrebné pre uplatnenie príslušných štátnych resp. Európskych dotácií, resp. na čerpanie 
     finančných prostriedkov z Európskych fondov.
5. V prípade, ak zhotoviteľ neodovzdá všetky potrebné dokumenty potrebné pre uplatnenie
    čerpania finančných prostriedkov z Európskych fondov, nezačne plynúť doba splatnosti 
    faktúry za dielo.
6.	V prípade, ak príslušný orgán Slovenskej republiky, resp. Európskej únie spochybní 
    akúkoľvek časť diela, zhotoviteľ sa zaväzuje vyvrátiť dané pochybnosti danému orgánu. 
    V prípade, ak by záver daného konania vyústil k neuznaniu danej spochybnenej časti diela 
     a teda nepreplateniu nákladov za danú časť z príslušných fondov, zhotoviteľ je povinný 
     neuznanú časť finančných nákladov vrátiť objednávateľovi na základe vystavenej faktúry 
     a podkladov o neuznaní časti platby.

X.
Zmluvné pokuty
Zmluvné strany sa dohodli na týchto pokutách a sankciách:
1.  V prípade, že zhotoviteľ nedodrží termíny plnenia dojednané v tejto zmluve, uhradí
    objednávateľovi zmluvnú pokutu vo výške 0,05 % z ceny predmetu plnenia (prípadne 
    z ceny jeho časti, dohodnutej na samostatné odovzdanie a prevzatie) za každý začatý deň  
    omeškania.
2.	V prípade omeškania objednávateľa s platením faktúry uhradí objednávateľ zhotoviteľovi   
     úroky z omeškania vo výške 0,05 % z nezaplatenej sumy za každý deň omeškania po 
     lehote splatnosti.
3.	Zmluvné pokuty a sankcie dojednané touto zmluvou hradí povinná strana, nezávisle od 
    toho, či a v akej výške vznikne druhej strane škoda porušením povinnosti, ktorú možno 
    vymáhať samostatne.
XI.
Ostatné dojednania
1.  Zmluvné strany sa zaväzujú, že budú zachovávať obchodné tajomstvo.
2. O priebehu realizácie diela zhotoviteľ spolu s objednávateľom sú povinní viesť stavebný   
    denník podľa zákonov SR.
3.  Zhotoviteľ je povinný postupovať pri zhotovovaní stavby podľa zákona č. 50/1976 Zb. 
    o územnom konaní a stavebnom poriadku (stavebný zákon) v platnom znení, ako aj podľa  
    vykonávacích predpisov k tomuto zákonu.
XII.
Vyššia moc
1. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu  ovplyvniť zmluvné strany, napr. vojna, mobilizácia, štrajk, živelné pohromy, atď.
2. Ak sa splnenie tejto zmluvy stane nemožným do 1 mesiaca od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

XIII.
Záverečné ustanovenia
1.	Táto zmluva vzniká dohodou o celom jej obsahu.
2.	Meniť alebo dopĺňať text tejto zmluvy možno len formou písomných dodatkov dohodnu- 
     tých v celom rozsahu a podpísaných oprávnenými zástupcami oboch zmluvných strán.
3.  V ostatných otázkach neupravených touto zmluvou platia predovšetkým ustanovenia
    Obchodného zákonníka, najmä o zmluve o diele, a ostatné všeobecne záväzné predpisy  
    platné v Slovenskej republike.
4. Zhotoviteľ sa zaväzuje dodržať technológie výstavby a použitia materiálov podľa PD bez
    požadovania zmien projektu za účelom zvýšenia ceny či zníženia vlastných nákladov.
5. Objednávateľ má právo kedykoľvek odstúpiť od zmluvy alebo jej časti, ktorá ešte nebola 
    splnená, a to aj bez udania dôvodu a bez akýchkoľvek nárokov zhotoviteľa z tohto titulu.
6. Oprávnení kontrolní zamestnanci budú môcť uplatňovať voči Zhotoviteľovi kontrolu 
    obchodných dokumentov a vecnú kontrolu v súvislosti s realizáciou Projektu počas piatich
    rokov po skončení realizácie schváleného projektu. Oprávnení kontrolní zamestnanci sú:
     a,  poverení zamestnanci SORO, Ministerstva pôdohospodárstva SR, Ministerstva financií  
        SR, Najvyššieho kontrolného úradu, príslušnej správy finančnej kontroly,
     b, zamestnanci poverení kontrolným orgánom na kontrolu čerpania finančných  
        prostriedkov zo štátneho rozpočtu SR v zmysle zákona 523/2004 Z.z. O rozpočtových  
        pravidlách v znení neskorších predpisov, v zmysle zákona 502/2001 Z.z. O finančnej 
        kontrole a vnútornom audite v znení neskorších predpisov,
     c, riadne splnomocnení zástupcovia Komisie a Audítorského dvora ES,
     d, osoby prizvané kontrolnými orgánmi uvedenými v písmene a, b, c, v súlade s 
         príslušnými predpismi.
7.  Zmluva nadobúda platnosť dňom jej podpisu.
8.  Zmluva nadobúda účinnosť dňom nasledujúcim po dni zverejnenia. Zmluvné strany si 
     Zmluvu prečítali, jej obsahu porozumeli a svojim podpisom potvrdzujú, že vyjadruje ich 
     slobodnú a vážnu vôľu byť viazaný ustanoveniami tejto Zmluvy. Táto zmluva je povinne 
     zverejňovaná podľa zákona č. 211/2000 Z. z. o slobodnom prístupe k informáciám a o 
     zmene a doplnení niektorých zákonov (zákon o slobode informácií) v znení zákona č. 
     546/2010 Z. z.
9.  Zmluva je vyhotovená v troch rovnopisoch pričom zhotoviteľ dostane 1 vyhotovenie
    a objednávateľ dostane 2 vyhotovenia.

V  Kalši, 2.11.2011					V  Košiciach, 2.11.2011

–––––––––––––––––––––––––––––––-                	–––––––––––––––––––––––––––––––––-
           Bc. Gabriela Ivaňáková  v.r.				Stanislava UŠÁKOVÁ v.r.
               starostka Obce Kalša					konateľka spoločnosti